A ออกหุ้นกู้ 1 พันลบ.อายุ 1 ปี 6 เดือน ดอกเบี้ย 5.40% ขาย 30 มี.ค.-1 เม.ย.58
A ออกหุ้นกู้ 1 พันลบ.อายุ 1 ปี 6 เดือน ดอกเบี้ย 5.40% ขาย 30 มี.ค.-1 เม.ย.58
26 มี.ค. 2558

บริษัท อารียา พรอพเพอร์ตี้ จำกัด (มหาชน) หรือ A เปิดเผยว่า บริษัทเสนอขายหุ้นกู้ของบริษัท วงเงิน 1,000 ล้านบาท อายุ 1 ปี 6 เดือน 3 วัน ครบกำหนดไถ่ถอนปี พ.ศ.2559 กำหนดอัตราดอกเบี้ยคงที่ร้อยละ 5.40 ต่อปี เสนอขายให้แก่ผู้ลงทุนสถาบันและ/หรือ ผู้ลงทุนรายใหญ่ ระยะเวลาเสนอขายระหว่างวันที่ 30 มี.ค.-1 เม.ย.58 ผ่านบล.โนมูระ พัฒนสิน
โดยอันดับความน่าเชื่อถือของบริษัทที่ BB+ แนวโน้มอันดับเครดิต Stable โดยบริษัท ทริสเรทติ้ง จำกัด เมื่อวันที่ 13 ม.ค. 58 นอกจากนี้         บริษัทมีวัตถุประสงค์ที่จะนำเงินที่ได้จาการเสนอขายหุ้นในครั้งนี้ เพื่อใช้ในการชำระคืนตราสารหนี้ระยะสั้นทั้งจำนวนหรือบางส่วน และ เพื่อจัดหาเงินทุนสำหรับใช้ในการลงทุนโครงการและเป็นเงินทุนหมุนเวียน